"สมพร"ถอดใจไขก๊อกพ้นเก้าอี้เลขา'กอช.'
"สมพร" ยื่นใบลาออกจากตำแหน่งเลขาธิการ กอช. มีผล 1 ส.ค.นี้ อ้างมีปัญหาสุขภาพ
2 ส.ค. 2560

"สมพร" ยื่นใบลาออกจากตำแหน่งเลขาธิการ กอช. มีผล 1 ส.ค.นี้ อ้างมีปัญหาสุขภาพแหล่งข่าวจากกระทรวงการคลัง เปิดเผยว่า เมื่อเร็วๆ นี้ นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) ได้ยื่นใบลาออกจากตำแหน่ง โดยให้มีผลตั้งแต่วันที่ 1 ส.ค.นี้ โดยให้เหตุผลว่ามีปัญหาสุขภาพจึงอยากลาออกเพื่อไปพักรักษาตัวแหล่งข่าวจาก กอช. ระบุว่า การลาออกของเลขาฯ กอช.ครั้งนี้ เกิดจากการอึดอัดใจในการทำงานท่ามกลางแรงกดดันจากกระทรวงการคลัง ที่ไม่สามารถกระตุ้นให้ประชาชนเข้ามาสู่การออมภาคบังคับได้มากเท่าที่ควร โดยปัจจุบัน กอช.มีสมาชิกเพียง 5.4 แสนคนทั้งนี้ ในจำนวนนี้ มี 54.8% เป็นเกษตรกร รองลงมาระบุว่าไม่ได้ประกอบอาชีพ 19.3% มีเงินสะสมทั้งของสมาชิกและรัฐบาลสมทบ 3,599 ล้านบาท ซึ่งยอดสมาชิกก็นิ่งมานานแล้ว แถมมีการทยอยลาออกต่อเนื่อง"จำนวนสมาชิกไม่เพิ่มขึ้น และมีคนมาลาออกมาก ก็เพราะคนไม่แน่ใจในภาวะเศรษฐกิจ หากจะให้ส่งเงินมาออมในขณะที่ยังไม่มีเงินเพียงพอยังชีพก็คงยาก แต่คลังเห็นว่าปัญหาส่วนหนึ่งมาจากแรงงานนอกระบบยังไม่เข้าใจเรื่องการออมผ่าน กอช. จึงเห็นว่าเป็นเพราะ กอช.ไม่ทำงานเชิงรุกในการเข้าไปให้ความเข้าใจกับประชาชน" แหล่งข่าวระบุสำหรับขั้นตอนหลังจากนี้ กระทรวงการคลังจะต้องเปิดรับสมัครเลขาฯ กอช.ใหม่